
	[image: image1.jpg]



	

	
	EUROPA-PARLAMENTET
	2009 - 2014


Mødedokument

<Date>{12/04/2012}12.4.2012</Date>
<NoDocSe>B7‑0200/2012</NoDocSe>
<TitreType>FORSLAG TIL BESLUTNING</TitreType>
<TitreRecueil>jf. forretningsordenens artikel 90, stk. 6,</TitreRecueil>
<Titre>om høring af Domstolen om, hvorvidt aftalen mellem EU og USA om anvendelse og overførsel af passagerlisteoplysninger til United States Department of Homeland Security er i overensstemmelse med traktaterne</Titre>
<DocRef>(2012/2615(RSP))</DocRef>
<RepeatBlock-By><Depute>Cornelia Ernst</Depute>
<Commission>{GUE}for GUE/NGL-Gruppen</Commission>
</RepeatBlock-By>
B7‑0194/2012

Europa-Parlamentets beslutning om høring af Domstolen om, hvorvidt aftalen mellem EU og USA om anvendelse og overførsel af passagerlisteoplysninger til United States Department of Homeland Security er i overensstemmelse med traktaterne

(2012/2615(RSP))

Europa-Parlamentet,
· der henviser til artikel 218 i traktaten om Den Europæiske Unions funktionsmåde (TEUF), særlig stk. 6 og 11,

· der henviser til forslag til Rådets afgørelse om undertegnelse af en aftale om anvendelse og overførsel af passagerlisteoplysninger til United States Department of Homeland Security

· der henviser til aftalen mellem Amerikas Forenede Stater og Den Europæiske Union om anvendelse og overførsel af passagerlisteoplysninger til United States Department of Homeland Security, der findes som bilag til ovennævnte forslag til Rådets afgørelse

· der henviser til Kommissionens meddelelse om den globale tilgang til overførsel af passageroplysninger (PNR) til tredjelande (KOM(2010)0492),

· der henviser til sin beslutning af 14. februar 2007 om SWIFT, PNR-ordningen og den transatlantiske dialog om disse spørgsmål
, af 22. oktober 2008 om evaluering af aftalen EU/Australien om passageroplysninger (PNR)
, af 5. maj 2010 om iværksættelse af forhandlinger om aftaler om passagerlisteoplysninger (PNR-aftaler) med USA, Australien og Canada
 og af 11. november 2010 om den globale tilgang til overførsel af passageroplysninger (PNR) til tredjelande
,

· der henviser til udtalelserne fra den europæiske tilsynsførende for databeskyttelse af henholdsvis 19. oktober 2010 om Kommissionens meddelelse om den globale tilgang til overførsel af passageroplysninger (PNR) til tredjelande
 og 9. december 2011 om forslag til Rådets afgørelse om indgåelse af en aftale mellem Amerikas Forenede Stater og Den Europæiske Union om anvendelse og overførsel af passagerlisteoplysninger til United States Department of Homeland Security
,

· der henviser til udtalelse nr. 7/010 fra Artikel 29-Arbejdsgruppen om Databeskyttelse, som vedtoges den 12. november 2010, om Kommissionens meddelelse om den globale tilgang til overførsel af passageroplysninger (PNR) til tredjelande og til skrivelse af 6. januar 2012 om aftalen mellem USA og EU om anvendelse og overførsel af passagerlisteoplysninger til United States Department of Homeland Security;

· der henviser til artikel 16 i TEUF og artikel 7 og 8 i Den Europæiske Unions charter om grundlæggende rettigheder,

· der henviser til henstilling fra Udvalget om Borgernes Rettigheder og Retlige og Indre Anliggender og udtalelse fra Udenrigsudvalget (A7-0099/2012),

· der henviser til forretningsordenens artikel 90, stk. 6,

A. der henviser til, at det juridiske grundlag for luftfartsselskabernes overførsel af passagerlisteoplysninger blev skabt gennem Rådets afgørelse 2004/496/EF af 7. maj 2004 om indgåelse af en aftale mellem Det Europæiske Fællesskab og Amerikas Forenede stater om luftfartsselskabers behandling og overførsel af PNR-oplysninger til United States Department og Homeland Secruity, Bureau of Customs and BorDer Protection
 (herefter benævnt "aftalen");

B. der henviser til, at Domstolen i dommen i de fælles sager C317/04 og C 318/04 af 30. maj 2006 annullerede Rådets afgørelse på grund af manglende behørigt retsgrundlag;

C. der henviser til, at indgåelsen af en ny PNR-aftale siden Lissabon-traktatens ikrafttrædelse den 1. december 2009 kræver en samstemmende udtalelse fra Europa-Parlamentet, før sådanne aftaler kan endeligt vedtages af Rådet;

D. der henviser til, at Kommissionen paraferede en ny aftale og den 23 november 2011 sendte en henstilling til Rådet om at indgå aftalen, som Rådet derefter undertegnede den 14 december 2012; der henviser til, at Parlamentet samme dag modtog Rådets anmodning om en samstemmende udtalelse;

E. der henviser til, at det helt klare formål med aftalen, som der udtrykkeligt fremgår af artikel 1, er at fastsætte betingelserne for overførsel, behandling, anvendelse og beskyttelse af PNR-oplysninger;

1. mener, at der er juridisk usikkerhed om, hvorvidt aftaleudkastet er i overensstemmelse med EU-lovgivningen om databeskyttelse, og dermed om, hvorvidt det er foreneligt med traktaterne i denne henseende; sætter endvidere spørgsmålstegn ved valget af retsgrundlag, nemlig artikel 82, stk. 1, litra d), og artikel 87, stk. 2, litra a), i TEUF (politisamarbejde og retligt samarbejde) og ikke artikel 16 i TEUF (databeskyttelse);

2. vedtager at anmode Domstolen om en udtalelse om aftalens forenelighed med traktaterne;

3. pålægger sin formand at sende denne beslutning til Rådet og Kommissionen til orientering og træffe de nødvendige foranstaltninger til at indhente en sådan udtalelse fra Domstolen.

� 17433/2011.


� 17434/2011.


� EUT C 287 E af 29.11.07, s. 349.


� EUT C 15 E af 21.1.2010, s. 46.


� EUT C 81 E af 15.03.11, s. 70.


� EUT C 265E af 13.3.2012, s. 8.


� EUT C 357 af 30.12.2010, s. 7.


� EUT C 35 af 09.02.12, s. 16.


� EUT C 183 af 23.12 2008, s. 83.

